
    Az intézmény Ökoiskolai Munkaterve az iskola Pedagógiai Programja, a 2016/2017-i Éves Munkaterve és a Kerettanterv elvárásainak megfelelően készült. 
1.Pedagógiai Program 
1. 1. Célkitűzések
        Az iskola Pedagógiai Programja tartalmazza a környezeti nevelés legfontosabb célkitűzéseit. A következők kerültek megfogalmazásra:
Pedagógiai munkánk alapvető feladata, hogy a gyermeki nyitottságra, fogékonyságra, érdeklődésre és aktivitásra építve a személyiségfejlődés szempontjából kiemelten fontos alábbi értékeket tanulóink elsajátítsák, ezek képviselete váljon bennük meggyőződéssé és határozza meg viselkedésüket, magatartásukat.

· Az élet tisztelete, védelme. A természeti környezet megóvása. Az állatok és növények védelme, szeretete. Fogékonyság az élő és az élettelen természet szépsége iránt.

· Az ember testi és lelki egészsége. Az egészség megőrzésének fontossága. Az egészséges és kulturált életmód iránti igény. A testmozgás iránti igény. Az önellátás képességeinek kialakítása (tisztálkodás, öltözködés, étkezés, környezet rendben tartsa). Az egészségvédelem (az egészségre káros szokások ismerete, elutasítása; a balesetek megelőzése).

· Az önismeret, a saját személyiség kibontakoztatásának igénye (önbecsülés, önbizalom). Felelősségvállalás saját sorsának alakításáért (önállóság, kitartás, szorgalom, kreativitás). Nyitottság az élményekre, a tevékenységekre, az esztétikum befogadására és létrehozására.

· Ismerje, tisztelje, óvja, ápolja: nemzeti kultúránkat, történelmünket, anyanyelvünket, a természet, a környezet értékeit, más népek értékeit, hagyományait, az egyetemes kultúra kiemelkedő eredményeit, a társadalmilag elfogadott normák szerint viselkedjen az emberi és a természeti környezetben.
 1. 2. Az iskola egészségnevelési és környezeti nevelési elvei
        Az egészségnevelés átfogó célja, hogy elősegítse a tanulók egészségfejlesztési attitűdjének, magatartásának, életvitelének kialakulását annak érdekében, hogy a felnövekvő nemzedék minden tagja képes legyen arra, hogy folyamatosan nyomon kövesse saját egészségi állapotát, érzékelje a belső és külső környezeti tényezők megváltozásából fakadó, az egészségi állapotot érintő hatásokat és ez által képessé váljon az egészség megőrzésére, illetve a veszélyeztető hatások csökkentésére.

       A teljes fizikai, szellemi és szociális jóllét állapotának elérése érdekében az egyénnek vagy csoportnak képesnek kell lennie arra, hogy meg tudja fogalmazni, és meg tudja valósítani vágyait, hogy megtalálja a megfogalmazódott szükségleteihez vezető, egészségét védő, és a környezet védelmére is figyelő optimális megoldásokat, továbbá környezetével változzék vagy alkalmazkodjék ahhoz. 

       Az egészséget alapvetően, mint a mindennapi élet erőforrását, nem pedig, mint életcélt kell értelmezni. 

Az egészség pozitív fogalom, amely a társadalmi és egyéni erőforrásokat, valamint a testi képességeket hangsúlyozza. Az egészségfejlesztés következésképpen nem csupán az egészségügyi ágazat kötelezettsége, hanem az egészséges életmódon túl a jóllétig terjed.

Az iskolára nagy feladat és felelősség hárul a felnövekvő nemzedékek egészséges életmódra nevelésében. Minden tevékenységével szolgálnia kell a tanulók egészséges testi, lelki és szociális fejlődését. Személyi és tárgyi környezetével az iskola segítse azoknak a pozitív beállítódásoknak, magatartásoknak és szokásoknak a kialakulását, amelyek a gyerekek, a fiatalok egészségi állapotát javítják. 
       Az egészséges életmódra nevelés nem csak a betegségek megelőzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. Fel kell készíteni a gyerekeket, a fiatalokat arra, hogy önálló, felnőtt életükben legyenek képesek életmódjukra vonatkozóan helyes döntéseket hozni, egészséges életvitelt kialakítani, konfliktusokat megoldani. 
       Fejleszteni szükséges a beteg, sérült és fogyatékkal élő embertársak iránti elfogadó és segítőkész magatartást. 
       Meg kell ismertetni a környezet - elsősorban a háztartás, az iskola és a közlekedés, veszélyes anyagok - leggyakoribb, egészséget, testi épséget veszélyeztető tényezőit. Fel kell készíteni a veszélyhelyzetek egyéni és közösségi szintű megelőzésére, kezelésére. Az iskola feladata az is, hogy felkészítsen az önálló gyalogos közlekedésre, a tömegközlekedési eszközök használatára, az utasbalesetek elkerülésének módjaira. Figyelmet kell fordítani, továbbá a veszélyes anyagok, illetve készítmények helyes kezelésére, legfontosabb szabályaira (felismerésére, tárolására). 
       Támogatást kell nyújtani a gyerekeknek - különösen a serdülőknek - a káros függőségekhez vezető szokások és életmódok (pl. a dohányzás, alkohol- és drogfogyasztás, helytelen táplálkozás, öltözködési szokások) kialakulásának megelőzésében. 
       Az iskola megkerülhetetlen feladata, hogy foglalkozzon a szexuális kultúra és magatartás kérdéseivel, és figyelmet fordítson a családi életre, a felelős, örömteli párkapcsolatokra történő felkészítésre. Az egészséges, harmonikus életvitelt megalapozó szokások a tanulók cselekvő, tevékeny részvételével alakíthatók ki. 
Fontos, hogy az iskolai környezet is biztosítsa az egészséges testi, lelki, szociális fejlődést. 
Ebben a pedagógusok életvitelének is jelentős példaértékű szerepe van.
       Törekszünk arra, hogy a tanulók tevékenységbe ágyazottan ismerjék meg szűkebb és tágabb környezetüket, környezetük értékeit. Elindítjuk érdeklődésüket a természeti jelenségek iránt.
1. 3.  Iskolánkban a környezeti nevelés:
- tanulóközpontú

- holisztikus; figyel a természetes és épített környezetre

- problémaközpontú; iskolánk vonzáskörzetében ismeri a környezetvédelmi problémákat

- tevékenységközpontú

- folyamatos tapasztalatszerzésre és cselekvésre épül
· 1. 4. A környezeti nevelés feladata

· Megtanítani a természettudományos ismeretszerzést és az ehhez szükséges egyszerűbb módszereket.

· A gyermekek ösztönzése a lakóhelyi és természeti környezet védelmére.

· A szabadidő tartalmas eltöltésére törekvés (hobbi, kirándulás, tábor, erdei iskola, madáretetés, erdőismeret, szabadban eltöltött tanórák stb.)

· Tantárgyak közötti szoros koncentráció.
· Esetenként tömbösített órák szervezése
· A hagyományos ismeretszerzés helyett vizsgálódás a természetben

· A kirándulásokon feladatok végrehajtása (gyűjtés, megfigyelés, stb.)

· Táblázatkészítés, statisztikai adatok gyűjtése
· Szelektív hulladékgyűjtés

· A település nevezetességeinek megismerése, végiglátogatása
· Natura 2000 területek megismerése
· Ismerkedjenek meg az élelmiszer-adalék fogalmával. Tudatosuljon bennük az egészséges táplálkozásra való felkészülés jelentősége.
2. A kerettanterv
2. 1.  Fejlesztési és nevelési területként fogalmazza meg a fenntarthatóságot, környezettudatosságot:
· A tanulóban kifejlődnek a környezetharmonikus, környezetkímélő életvezetéshez szükséges szokások, mozgósítható a környezet védelmét célzó együttes cselekvésre. 
· Érti a mennyiségi és minőségi változás, fejlődés fogalmát, valamint, hogy a fogyasztás önmagában sem nem cél, sem nem érték. 
· Egyre érzékenyebbé válik környezete állapota iránt, képes annak változását elemi szinten értékelni. 
· Felismeri a mindennapi életben előforduló, a környezetet szennyező anyagokat, a környezetre káros tevékenységeket és kerüli ezeket. 
· Képes társaival együttműködésben tudatosan, a környezeti szempontokat is figyelembe véve alakítani az iskola belső és külső környezetét. 
· Nem hagyja figyelmen kívül személyes élettereinek kialakításában a környezetbarát módokat, előnyben részesítve a természetes, újrahasznosítható, illetve újrahasznosított anyagokat. Érzékennyé válik az anyag- és energiatakarékos életvitelre és ismeri ezek gyakorlati technikáit.
· Érti a fenntarthatóság fogalmát.
2. 2.  A természettudományos és technikai kompetencia érvényesülése
· A tanuló már képes felismerni a természet működési alapelveit, illetve az egyszerűbb technológiai folyamatokat és azok kapcsolatait. 
· Egyre önállóban használja, illetve alkalmazza az alapvető tudományos fogalmakat és módszereket problémák megoldása során. 
· Tudása és megfigyelési képességei fejlődésének köszönhetően tanári irányítás mellett, de mind önállóbban hajt végre kísérleteket, megfigyeléseket, amelynek eredményeit értelmezni is tudja. 
· Technikai ismereteit és kompetenciáit kezdetben még irányítással, majd egyre önállóbban alkalmazza az iskolai és iskolán kívüli környezetben. 
· Felismeri az emberi tevékenység környezetre gyakorolt káros hatásait, belátja, hogy erőforrásaink döntően végesek, és ezeket körültekintően, takarékosan kell hasznosítanunk. 
· Nyitottá válik a környezettudatos gondolkodás és cselekvés iránt, képes környezettudatos döntések meghozatalára.
3. Ökoiskolai tevékenységünk sikeres, ha
· tanulóink érdeklődnek szűkebb és tágabb környezetük iránt

· érdekli őket a természeti jelenségek oka, illetve azok magyarázata

· ügyelnek környezetük tisztaságára,
·  védik a természetet

· felelősséggel vesznek részt hulladékgyűjtő tevékenységben

· vásárláskor figyelembe veszik a termékek környezetvédelmi szempontjait.
4. Az ökoiskolai munkacsoport tagjai:
· 3 fő pedagógus: Szepessy Ágnes
                                 Somogyi Ákos
                                 Horváth Enikő
· 1 fő ügyviteli és technikai dolgozó: Bognár Mónika iskolatitkár
5. Együttműködő partnerekink:

	· Szülők
· Helyi Önkormányzat

· Reflex Egyesület
· Madárvédelmi Egyesület

· Tűzoltóság

· Rendőrség

· Katasztrófavédelem 
· KLIK

· Óvoda

· Gyermekeink jövőéért Alapítvány

· Művelődési Ház és Könyvtár

· Gyermekjóléti Szolgálat

· Katolikus Egyház

· Evangélikus Egyház

· Nevelési Tanácsadó Celldömölk
· TEGYESZ

· Egészségügyi szakszolgáltató

· védőnő, gyermekorvos


Ezen tanév mottója:

„ Az ész az embernek nem azért adatott, hogy a természet felett uralkodjék, hanem, hogy azt követni s annak engedelmeskedni tanuljon. ”
Eötvös József
Folyamatosan végzett feladatok:
· Gesztenyegyűjtés október végéig

· Növények ápolása

· Hulladékok szelektív gyűjtése

· Újrahasznosított papír használata

· Víz, gáz, villamos energia takarékos használata

· Ivóvíz, csapvíz népszerűsítése

· Környezetkímélő takarítószerek használata

· Az iskolai étkeztetésben előforduló szokatlan, de egészséges élelmiszerek elfogadtatása

· Prevenciós feladatok ( pl. energiaital fogyasztással kapcsolatosan)
· Ökosarok – a faliújság és a kiállított munkák gondozása, frissítése
· Bicikli használatának népszerűsítése

Ebben a tanévben pályázunk újból az Ökoiskola címre.
Vállalásunk a következő három évre: 

· Tanulói padok és asztalok készítése raklapokból

· Kneipp-ösvény kialakítása
· Iskolakert kialakítása

Programterv
	IDŐPONT
	PROGRAM
	FELELŐS

	Szeptember utolsó hete
	Papírgyűjtés – a tagintézménnyel közösen 
	Göblyösné Lengyel Anita


	Szeptember 14.
	Almafesztivál
	Intézményvezetés

	Október 11.
	Állatok világnapja
	Csik Marietta, Szepessy Ágnes

	Október
	gesztenyegyűjtés - folyamatosan
	Göblyösné Lengyel Anita

	November 18-22.


	Egészségnevelési hét

szervezése (védőnő, gyermekorvos bevonásával)

Egészségnevelési délutánok
	Vágusz Arnold

	December első két hete
	Adventi készülődés
	Farkas Júlia, 
Szepessy Ágnes

	December 17. 16.00 óra
	Iskolanyitogató

(óvodások meghívása)
	Csik Marietta

	December 20.
	Karácsonyvárás az iskolában
	Osztályfőnökök

	Január 
	Sí tábor 
	Csik Józsefné igazgató

	Március 22.
	A víz napja
	Szepessy Ágnes

	Április 20-24.
	Fenntarthatósági témahét
	Somogyi Ákos

	Április 
	Tantárgyi házi versenyek 
	Farkas Júlia


	Április 
	A Pat program keretében a pártfogásba vett kutyák látogatása
	Szepessy Ágnes

	Május 10.
	Természetjáró délután, osztály keretben megemlékezés a Madarak és fák napjáról
	Osztályfőnökök



	Május 22. 
	Batthyány Kupa

sportnap
	Vágusz Arnold

Tullerné Szalai Ildikó

	Június első hete
	Osztálykirándulások – természeti értékek meglátogatása
	Osztályfőnökök



	Június 5. 8.00-13.00 óra
	Batthyány Nap Szabadtéri programok

szabadtéri főzőverseny

szendvicskészítés
	Vágusz Arnold
Csik Marietta


